REPUBLIKA HRVATSKA

MEĐIMURSKA ŽUPANIJA

**PRORAČUNSKI KORISNIK:**

OSNOVNA ŠKOLA SVETI MARTIN NA MURI

TRG SVETOG MARTINA 4

40313 SVETI MARTI NA MURI

MATIČNI BROJ: 03109054

OIB: 28229606424

RKP: 13633

RAZINA: 31

RAZDJEL: 000

ŠIFRA DJELATNOSTI: 8520

ŠIFRA OPĆINE: 441

# BILJEŠKE UZ GODIŠNJE FINANCIJSKO IZVJEŠĆE

*ZA RAZDOBLJE OD 1. SIJEČNJA DO 31. PROSINCA 2020.*

*GODINE*

Prema važećem Računskom planu, a temeljem vjerodostojnih knjigovodstvenih isprava, izvršena su knjiženja svih poslovnih promjena tijekom 2020. godine. Na temelju podataka iz računovodstva sastavljeni su financijski izvještaji za 2020. godinu, na propisanim obrascima (PR-RAS, BIL, RAS-F, P-VRIO, OBV) i u propisanom roku (do 01. veljače 2021.)

Prihodi i rashodi ustrojstvenih jedinica u sastavu škole se u računovodstvu škole prate i evidentiraju analitički i prema izvorima financiranja.

Financijski pokazatelji u izvješću za 2020. godinu se odnose na školu kao cjelinu.

Tijekom poslovne godine ostvareni su veći prihodi nego rashodi što je rezultiralo pozitivnim financijskim rezultatom u iznosu od 137.684 kn. Višak prihoda ostvaren je zbog uplaćene veće akontacije za energente za prosinac 2020. g. od stvarne potrošnje, koja će se preraspodijelit za dio energenata u siječnju 2021. g. Osim toga, HZZ je uplatio ukupna sredstva za mjeru pripravništva (119.075 kn) čije je trajanje godinu dana, a koja je započeta u prosincu 2020., a čiji će rashodi nastati u 2021. godini. Navedeni viškovi će se u 2021. godini namjenski utrošiti.

**A/ Bilješke uz Bilancu – obrazac BIL**

Vrijednost imovine (AOP 001) iskazana u bilanci sa stanjem 01.01.2020. godine iznosila je 2.286.433 kn, a na dan 31.12.2020. godine 2.363.571 kn te je jednaka stanju obveza i vlastitih izvora (AOP 162).

**Struktura imovine je slijedeća:**

|  |  |  |  |
| --- | --- | --- | --- |
| **Račun iz** **rač. plana** | **Opis** | **Iznos** | **Struktura** |
|  | **Imovina** | **2.286.443** | **100%** |
| **0** | Nefinancijska imovina (AOP 002) | 2.121.616 | 82% |
| **1** | Financijska imovina (AOP 063) | 241.955 | 18% |

**Struktura obveza i vlastitih izvora je slijedeća:**

|  |  |  |  |
| --- | --- | --- | --- |
| **Račun iz** **rač. plana** | **Opis** | **Iznos** | **Struktura** |
|  | **Obveze i vlastiti izvori** | **2.286.443** | **100%** |
| **2** | Obveze (AOP 169) | 129.790 | 13% |
| **9** | Vlastiti izvori (AOP 223)  | 2.233.781 | 87% |

Vrijednost imovine, kao i obveze i vlastiti izvori, se kreće u okvirima prethodne godine. Tokom godine su izvršene nabavke nove opreme, a ispravak vrijednosti je izvršen u skladu s propisanim stopama za proračunske korisnike. Izvršene su i nabavke sitog inventara.

Na AOP 052 je iskazan iznos od 325.925 kn koji se odnosi na financiranje pripremnih radova za izgradnju školske sportske dvorane u sklopu OŠ Sveti Martin na Muri (nefinancijska imovina u pripremi).

AOP 064 – stanje novca u banci i blagajni je 218.874 kn. U iskazanom iznosu su sadržana sredstva za podmirenje obveza i raspoloživa sredstva viška prihoda iz ranijih razdoblja.

AOP 161 – kontinuirani rashodi budućih razdoblja obuhvaća troškove za zaposlene financirane iz državnog proračuna koji su trinaesti rashod budući da se radi o plaći za prosinac, koja se isplaćuje u siječnju.

Podatak na AOP 171, obveze za zaposlene, odnosi na obveze za plaće za mjesec prosinac 2020. g. isplaćene u siječnju 2021. g.

Na AOP 172 i AOP 176 su iskazane obveze prema dobavljačima i obveze za prijevoz zaposlenika, a podmirene su u siječnju 2021. g., u skladu s datumom dospijeća.

AOP 231 – vlastiti izvori iznose 1.979.862 kn.

Na AOP 250 i AOP 251 iskazana je tuđa imovina dobivena na korištenje, a radi se o opremi dodijeljenoj od MZO-a te prijenosnim računalima od Carneta. U skladu s njihovim uputama, navedenu opremu je škola trenutno dužna voditi izvanbilančno.

Višak prihoda poslovanja na AOP 239 sadrži i preneseni višak iz ranijih razdoblja, a AOP 244 iskazuje manjak od nefinancijske imovine u 2020. g. nakon izvršene obavezne korekcije za kapitalne prijenose. Manjak od nefinancijske imovine planira se pokriti donošenjem Odluke o raspodjeli rezultata.

Nadalje, bilješkama ne prilažemo tablice ugovornih obveza i sudskih sporova u tijeku, obzirom da OŠ Sveti Martin na Muri nema ugovorne odnose koji uz ispunjenje određenih uvjeta mogu postati obveza ili imovina niti sudske sporove u tijeku.

**B/ Bilješke uz Izvještaj o prihodima i rashodima, primicima i izdacima – obrazac PR-RAS**

**PRIHODI**

Prihodi poslovanja iskazani na AOP 001 iznose 3.709.766 kn i realizirani su u okvirima prihoda prethodne godine.

Na AOP 058 iskazani su prihodi HZZ-a za financiranje pripravništva u trajanju od jedne godine, a temeljem ugovora sklopljenog u prosincu 2020. g.

AOP 063 sadrži prihode iz državnog proračuna, a čine 83 % ukupnih prihoda. Od ukupno 2.837.540 kn na ovoj poziciji.

Prihodi na AOP 077 su prihodi banke (PBZ) po poslovnom računu, a prihodi po posebnim propisima iskazani na AOP 116 obuhvaćaju namjenske prihode od sufinanciranja prehrane u školskoj kuhinji, izleta, osiguranja, ispita i sl. te iznose 129.230 kn. Ostvareni su u manjem iznosu nego prošle godine zbog pandemije uzrokovane korona virusom zbog čega se odvijala on-line nastava, također izleti nisu bili mogući.

AOP 125 obuhvaća prihode od skupljanja starog papira i Učeničke zadruge „Tinček“.

Donacije, iskazane na AOP 127, su veće nego prethodne godine zbog primljene tekuće donacije od fizičke osobe.

Prihodi iz nadležnog proračuna iskazani su na AOP 130 i iznose 437.272 kn, čine 11% ukupnih prihoda, a obuhvaćaju prihode za materijalni i financijske rashode, prihode za shemu voća i mlijeka, za pomoćnike u nastavi i školske obroke, prihode za investicijsko održavanje, hitne intervencije i troškove domaćinstva županijskog natjecanja.

**RASHODI**

U ukupnim rashodima poslovanja (AOP 148) nema većih odstupanja u odnosu na 2019. g., a ostvareni su u iznosu od 3.372.336 kn.

Rashodi za prekovremeni rad (AOP 153) manji su u usporedbi s 2019. godinom budući da je bilo manje službenih zamjena učitelja, kao i rashodi za posebne uvjete rada (AOP 154) jer je manje prilagođenih programa, te ostali rashodi za zaposlene (AOP 155) jer ovaj rashod ovisi isključivo o tome koliko materijalnih prava zaposlenici u određenoj kalendarskoj godini ostvare temeljem prava propisanih kolektivnim ugovorima.

Doprinos za obvezno osiguranje u slučaju nezaposlenosti, AOP 159, ukinut je od 1.1.2019., te je na toj poziciji on iskazan samo za plaću za prosinac 2018., koja je kao kontinuirani rashod priznata u 2019. godini. U 2020. godini ga nema.

Rashodi na AOP 162 – službena putovanja su smanjena, dok su AOP 164 veći u odnosu na 2019. g. zbog većeg broja službenih putovanja u svrhu stručnog usavršavanja.

Na AOP 165 – ostale naknade troškova zaposlenima evidentirani su rashodi loko vožnje.

Rashodi sitnog inventara (AOP 171) te uredski materijal i ostali materijalni rashodi (AOP 167) veći su nego prošle godine zbog nabave nastavnih sredstava i opreme iz prihoda primljenih od Ministarstva znanosti i obrazovanja te donacija.

AOP 173 – službena, radna i zaštitna odjeća i obuća, veći su zbog nabave radnih cipela i kuta za spremačice, kuhara i domara.

Rashodi na AOP 176 – usluge tekućeg i investicijskog održavanja veći su nego u 2019. godini zbog odobrenih investicija koje je financirala Međimurska županija kao osnivač.

Usluge promidžbe i informiranja (AOP 177) realizirane su samo u 2019. i to u iznosu od 3.769 kn što se odnosi na troškove objave natječaja za ravnatelja školske ustanove.

Zakupnine i najamnine (AOP 179) obuhvaća najma fotokopirnog aparata (mjesečne akontacije) te troškove nabave jednogodišnjih licenci financiranih od strane MZO-a.

Zdravstvene i veterinarske usluge (AOP 180) obuhvaćaju zdravstvene preglede djelatnika.

Intelektualne i osobne usluge (AOP 181) obuhvaćaju troškove stručnjaka ZNR te pretplate na uslugu pravnog savjetovanja.

Rashodi na AOP 182 – računalne usluge obuhvaćaju obvezu korištenja modula eRačun te instalacije Crolist sustava u školskoj knjižnici, dok su naknade troškova osobama izvan radnog odnosa (AOP 184) veće.

Pristojbe i naknade na AOP 190 iskazuju obveze provjere diploma zaposlenika.

Rashodi na AOP 255 – Naknade građanima i kućanstvima u naravi, a obuhvaćaju radne udžbenike za učenike.

Rashodi za nabavu nefinancijske imovine (AOP 341) ostvareni su u iznosu od 216.668 kn i veći su nego prošle godine zbog više nabavki opreme koje su omogućene sredstvima dobivenim iz državnog proračuna, županijskog proračuna i primljenih donacija. Rashodi za knjige na AOP 375 veći je nego u 2019. godini zbog nabave obveznih udžbenika.

Ukupni prihodi iskazani na AOP 629, ostvareni su u iznosu od 3.709.766 kn što neznatno odstupa od prihoda utvrđenih Financijskim planom škole, odnosno njegovom izmjenom. Na AOP 630 su iskazani ukupni rashodi u iznosu od 3.591.004 kn koji su također u skladu s Financijskom planom i njegovim rebalansom. Financijski rezultat iskazan je na AOP 631 – Višak prihoda i primitaka iznosi 118.762 kn, a preneseni višak prihoda iza ranijih razdoblja 135.157 kn (AOP 633). Višak prihoda i primitaka raspoloživ u slijedećem razdoblju (AOP 635) iznosi 253.919 kn i u skladu s odlukom Školskog odbora će se utrošiti u narednom razdoblju.

**C/ Bilješke uz obrazac RAS-F**

Ukupni rashodi iskazani su na AOP 110, a na AOP 122 izdvojeni su rashodi za prehranu učenika.

**D/ Bilješke uz obrazac P-VRIO**

U obrascu P-VRIO za 2020. godinu nisu iskazane promjene u vrijednosti i obujmu imovine, budući da tokom godine nije bilo povećanja niti smanjenja vrijednosti i obujma imovine.

**E/ Bilješke uz obrazac OBVEZE**

Obveze na dan 31.12.2020. iznose 368.617 kn (AOP 036). Iznos od 1.530 kn su dospjele, a 367.087 kn nedospjele obveze za rashode poslovanja.

Dospjele obveze nisu podmirene zbog dostave računa nakon roka dospijeća, no iste su podmirene u siječnju 2021., odmah po primitku računa.

Nedospjele obveze su slijedeće:

 - Obveze prema dobavljačima za rashode poslovanja koje su podmirene u siječnju

 2021. u iznosu od 37.234 kn

 - Obveze za plaće i doprinose za mjesec prosinac 2020. – 330.461 kn

 - Obveze za prijevoz za prosinac 2020. – 5.269 kn

 - Obveza na naknadu zbog nezapošljavanja osoba s inv. za prosinac 2020. – 812.50 kn

 - Obveze za naknade troškova osobama izvan radnog odnosa –

 za prosinac 2020. za osobu na pripravništvu – 5.065 kn

U Svetom Martinu na Muri, 29.01.2021.

Kontakt osoba: Ida Jekić

Telefon: 040/868-206

 ZAKONSKI PREDSTAVNIK:

 \_\_\_\_\_\_\_\_\_\_\_\_\_\_\_\_\_\_\_\_\_

 (Petra Novinščak)